Rúmlega þrjátíu þátttakendur í 10.000 metra áskoruninni gengu á Skálatind ofan Eilífsdals laugardaginn 23. febrúar . Gönguleiðin var eftir mikilfenglegum hrygg sem skilur að Eilífsdal og Flekkudal en þetta er þægileg leið til þess komast í efri brúnir Esjunnar á þessum slóðum . Eilífstindur og Þórnýjartindur , nágrannar Skálatinds , heilsuðu með virktum en voru brúnaþungir með gráa skýjaslæðuna á kollinum .